Middelhavseiner

Middelhavseiner (vitenskapelig navn: Juniperus oxycedrus eller Juniperus navicularis) er en art av bartrær som tilhører einerslekten Juniperus i sypressfamilien. Den vokser i landene rundt hele Middelhavet østover til Iran. Den har flere geografiske underarter og varianter, kalles også «Prickly Cedar», «Cade Juniper», «Spanish Cedar» og, på fransk, «Cade» eller «cade Juniper».

Treet blir fra 2-3 meter og inntil maksimalt 10-15 meter høyt. Den er en spiss-nålet einerbusk med grågrønne, blågrønne eller mørkegrønne og inntil 2 cm lange nåler (tre i gruppen) og to hvite bånd av spalteåpninger under bladene. Den er oftest særbu, med hann- og hunnblomster på separate individer.

Konglene starter som en slags bær-liknende, grønne knopper, og modner over 18 måneder til puoransje-rød-rosa kongler. Frøene er fuglespredd. Arten går opp til 1.600 moh.

 Underarter og slektninger 
Med den store geografiske utbredelsen er det en rekke underarter og varianter, som enkelte vil mene er egne arter. Noen er tvilsomme underarter og mer sannsynlig egne arter. De viktigste er:

 Vestlig einer (Juniperus oxycedrus) – Sørvest-Europa, Portugal, Spaia, Frankrike, Italia, Korsica, Sardinia, Marokko, Algerie, Tusisia. Nåler 20 mm, smale, glatte kongler.
 Portugisisk einer (Juniperus navicularis) = syn. Juniperus oxycedrus subsp. transtagana - Sørvest-Portugal. Nåler 12 mm, smale, glatte kongler.
 Østlig einer (Juniperus deltoides) – midt-Italia, Hellas, Tyrkia, Israel, Libanon, Irak, Iran. Nåler 20 mm, brede, kongler med skjellkanter.
  J. oxycedrus var. badia  = syn. Juniperus badia - Nord-Algerie, Portugal, Spania. Kongler 10–13 mm, purpurrøde.
  J. oxycedrus var. macrocarpa  = syn. Juniperus macrocarpa - kysten av Middelhavet. Nåler 2–3 mm brede, kongler 12–18 mm.

 Eksterne lenker 

 Arboretum de Villardebelle: bilder av arten

Kategori:Sypressfamilien